Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 284/14/8802	Košice I, 20.6.2014
EEČ : 2-63-276-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: pomocná sila
v Košiciach a inde v dobe od apríla 2013 až doposiaľ si neplnil pravidelne svojim deťom XXXXX, nar. XXXXX a XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. ako aj z rozsudku Okresného súdu XXXXX I, sp. zn. 38C/2/2007 zo dňa 03.07.2007, právoplatného dňa 25.07.2007, v ktorom je zaviazaný prispievať na  výživu XXXXX sumou vo výške 66,39 € a na výživu XXXXX sumou vo výške 49,79 € mesačne, vždy do 15-teho dňa v mesiaci vopred k  rukám matky XXXXX, čím takto dlhuje výživné vo výške 1.626,52 €

lebo zanikla trestnosť činu

Odôvodnenie:
	Vyšetrovateľ OR PZ, OKP  XXXXX uznesením sp. zn. XXXXX zo dňa 09.05.2014 začal trestné stíhanie a následne uznesením zo dňa 27.05.2014 vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c / Trestného zákona, ku ktorému malo dôjsť tak, ako je to uvedené vo výrokovej časti tohto uznesenia.	

V danej veci podala dňa 07.04.2014 XXXXX, nar. XXXXX trestné oznámenie na XXXXX, pre neplatenie výživného a to za obdobie od apríla 2013 až doposiaľ. 

Do spisu boli zabezpečené  rozsudok Okresného súdu XXXXX I sp. zn. XXXXX zo dňa 03.07.2007, rodné listy detí, potvrdenia o návšteve školy, správy o obvinenom, fotokópie dokladov o úhrade výživného, evidencia priestupkov a odpis z registra trestov.

Súčasťou spisu sú výsluchy obvineného XXXXX, kde v jednom z nich dňa 03.06.2014 uviedol, že dňa 03.06.2014 vyplatil celú dlžnú sumu za dané obdobie súdnemu exekútorovi XXXXX, čo je potvrdené aj výdavkovým pokladničným dokladom na č.l. 44.

Podľa § 215 ods. 1 písm. h / Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a / Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1, ods. 3 písm. c / Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na Okresnú prokuratúru XXXXX I. Sťažnosť má odkladný účinok.

Mgr. Jozef Stanko
prokurátor